polyglot-tagger/wikipedia-language-snippets-filtered huggingface dataset:
கோபால்ட் நைட்ரேட் சோதனை என்பது கரிக்குழி சோதனையின் நீட்டிப்பு ஆகும். கொடுக்கப்பட்ட உப்பை சோடியம் கார்பனேட்டுடன் கலந்து, கரியின் குழிவுப் பகுதியில் வைத்து கலவையை ஒரு ஊது குழலைக் கொண்டு சூடாக்குவதன் மூலம் கரிக்குழி சோதனை செய்யப்படுகிறது. உப்பானது தொடர்புடைய உலோக ஆக்சைடுகளாக மாற்றமடைகிறது. இந்த ஆக்சைடுகள் ஒவ்வொன்றும் தனக்கே உரித்தான வண்ணங்களைக் கொண்டவையாகும். கோபால்ட் நைட்ரேட் சோதனையில், கரிக்குழியில் எஞ்சியிருக்கும் எச்சத்தில் கோபால்ட் நைட்ரேட் கரைசலின் ஒரு துளி சேர்க்கப்படுகிறது. இது ஒரு ஆக்ஸிஜனேற்ற சுடரில் சூடாக்கப்படுகிறது. எரிதலின் போது வெளிப்படும் நிறம் தொடர்புடைய நேரயனியைக் குறிக்கிறது.
கோபால்ட் நைட்ரேட்டு என்பது 2 2என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இது கோபால்ட் உப்பு ஆகும். மிகவும் பொதுவான வடிவம் 2·62 என்ற எக்சாஐதரேட்டு ஆகும். இச்சேர்மம் செம்பழுப்பு நிறமுடைய நீர் உறிஞ்சும் திறன் உடைய நீர் மற்றும் பிற முனைவுத்திறன் கொண்ட கரைப்பான்களில் கரையக்கூடிய உப்பு ஆகும்.
இது பொதுவாக உலோக உயர் தூய்மை கோபால்டாக குறைக்கப்படுகிறது. பிசர்-டிராப்ஸ் வினையூக்கத்தில் பயன்படுத்த பல்வேறு வினையூக்கி துணைப்பொருட்களில் இது உட்கவரப்படலாம். இது சாயங்கள் மற்றும் மைகளை தயாரிப்பதில் பயன்படுத்தப்படுகிறது.
எக்சாஐதரேட்டு உலோக கோபால்ட் அல்லது அதன் ஆக்சைடுகள், ஐதராக்சைடுகள் அல்லது கார்பனேட்டுகள் ஆகியவற்றில் ஒன்றுடன் நைட்ரிக் அமிலத்தை வினைப்படுத்துவதன் மூலம் தாயரிக்கப்படுகிறது :
1994 ஆம் ஆண்டில் இந்திய மக்கள் தீர்ப்பாயம் ராஜாஜி தேசிய பூங்கா வழ்க்கை விசாரித்தது அங்கு பாரம்பரியமாக காட்டில் வாழ்ந்த குஜ்ஜர்களை அகற்ற அதிகாரிகள் விரும்பினர். தீர்ப்பாயம் வன அதிகாரிகள், விஞ்ஞானிகள், தன்னார்வ தொண்டு ஊழியர்கள் மற்றும் குஜ்ஜர்கள் போன்றோரைச் சந்தித்தது. ப. சு. போடி தீர்ப்பாயத்தின் அறிக்கையைத் தயாரித்தார். இது குஜ்ஜர்களை தங்க அனுமதிக்க வேண்டும் என்று பரிந்துரைத்தது. ஆனால் அவர்கள் வெளியேற முடிவு செய்தால் அதற்கு தீர்ப்பயம் உதவும் என்றது. இதற்கு சட்டங்களில் மாற்றம் செய்யப்பட வேண்டும் எனவும், ஒரு தேசிய பூங்காவில் மனிதர்கள் வாழ முடியாது என்றும் குறிப்பிட்டது. நீதிபதி போதி பல பலரையும் நேரில் சந்தித்து பிரச்சினையின் சிக்கலை சுட்டிக் காட்டுகிறது. மேலும் குடியிருப்பாளர்களை வனத்திலிருந்து வெளியேற்றுவது மட்டுமே வனத்தின் உயிர்வாழலுக்கு உத்தரவாதம் அளிக்காது என்றும் தெரிய வந்தது. ராஜாஜி தேசிய பூங்கா குறித்த அவரது அறிக்கை இந்தியாவின் பிற பாதுகாக்கப்பட்ட பகுதிகளைப் பற்றிய இதேபோன்ற விசாரணைகளுக்கு ஒரு மாதிரியை வழங்கியது.
1985 ஆம் ஆண்டில் இந்திய அரசியலமைப்பு பாகுபாட்டை தடைசெய்திருந்தாலும், 1951 இல் ஒரு செய்யப்பட்ட ஒரு திருத்தத்தில் எந்தவொரு பின்தங்கிய குழுவினருக்கும் ஆதரவாக இடஒதுக்கீடு செய்ய மாநிலத்திற்கு அதிகாரம் அளிக்கிறது. எனவே பழங்குடியின மக்கள், பட்டியல் சாதிகள், பெண்கள் மற்றும் பிற குழுக்களுக்கான இட ஒதுக்கீட்டின் சட்டபூர்வமான கேள்வி ஒரு பிரச்சினை அல்ல, குழுக்கள் பின்தங்கியதாக கருதப்படுகிறது என ப. சு. போதி சுட்டிக்காட்டினார். 1985 ஆம் ஆண்டில் குஜராத்தில் பத்தொன்பது கிராமங்களைச் சேர்ந்த பழங்குடி மக்களிடமிருந்து இவருக்கு ஒரு வழக்கு வந்தது. சர்தார் சரோவர் திட்டத்தால் நிலம் வெள்ளத்தில் மூழ்கியது. மக்களை தன்னிச்சையாக வெளியேற்றுவதற்கான உரிமை இருப்பதாக அரசாங்கம் கூறியது. போதி சட்ட பிரச்சினையின் மூலம் தீர்க்க விரும்பாமல், இந்த விவகாரத்தை நீதிமன்றத்திற்கு வெளியே தீர்த்துக் கொள்ள வேண்டும் என்றும் கிராம மக்களுக்கு முழு இழப்பீடு வழங்க வேண்டும் என்றும் இவர் கூறினார்.
போதி தனது தொழில் வாழ்க்கையை உ. பி கக்கிலியா, மாநில தலைமை வழக்கறிஞர் மற்றும் பின்னர் தலைமை நீதிபதி ஆகியோரிடமிருந்து தொடங்கினார். 1957 மற்றும் 1960 க்கு இடையில் இவர் கேரள அரசாங்கத்தில் பகுதிநேர வரிவிதிப்பு சட்ட அதிகாரியாக பணியாற்றினார். 1966 முதல் 1970 வரை கேரள சட்ட அமைப்பின் செயற்குழு உறுப்பினராக பணியாற்றினார். 1967 முதல் 1969 வரை இவர் கேரள பல்கலைக்கழக சட்ட பீடத்தில் உறுப்பினராகவும், கேரள அரசின் தலைமை வழக்கறிஞராகவும் கேரள வழக்கறிஞர்கள் சங்கத்தின் தலைவராக இருந்தார். 1969 ஆம் ஆண்டில் கேரள உயர்நீதிமன்றத்தில் ப. சு. போதி நீதிபதியாக நியமிக்கப்பட்டார். ஜனவரி 1981 இல் இவர் பொறுப்பு தலைமை நீதிபதியாக ஆனார். பின்னர் 1983 ஜூன் மாதம் கேரள உயர்நீதிமன்றத்தின் நிரந்தர தலைமை நீதிபதியாக பணிஏற்றுக் கொண்டார். ஆகஸ்ட் 1983 இல் இவர் குஜராத்துக்கு தலைமை நீதிபதியாக மாற்றப்பட்டார்.
ப. சு. போதி நீதிக்காக போராடும் ஏழை மக்களின் உரிமைகளுக்கு ஆதரவாக பல குறிப்பிடத்தக்க தீர்ப்புகளை வழங்கியுள்ளார். ஜனவரி 1985 இல், ப. சு. போதி அவர்கள் பணிபுரிந்த ஆலைகள் மூடப்பட்டபோது இறந்த ஆலைத் தொழிலாளர்களின் குடும்பங்கள் மூலம் அரசாங்க நலன்களுக்கான விண்ணப்பத்தபோது அது குறித்து தீர்ப்பளித்தார். தொழிலாளர்கள் பணிநீக்கம் செய்யப்பட்டுவிட்டதாக அரசாங்கம் வாதிட்டது. சம்பளம் கொடுக்க மறுத்தது. ப. சு. போதி "சட்டங்களை இயற்றுவது போதுமான பாதுகாப்பிற்காகவோ அல்லது தேவையான நன்மைகளை நீட்டிப்பதற்காகவோ இல்லை. இதுபோன்ற சட்டங்கள் அர்ப்பணிப்பு உணர்வோடு செயல்படுத்தப்பட வேண்டும்" என்றார். அத்தொழிலாளர்களுக்கு தொகை செலுத்த வேண்டுமென தீர்ப்பளித்து அத் தொகைக்கு 12% வட்டியுடன் செலுத்துமாறு அரசாங்கத்திற்கு உத்தரவிட்டார்.
1990 ஆம் ஆண்டில் ஜனதா தளம் தலைமையிலான தேசிய அரசாங்கம் ப. சு. போதி மற்றும் இந்திய காவல்துறை சேவையின் ஓய்வுபெற்ற அதிகாரி பி.ஏ. ரோசா ஆகியோரை 1984 ல் டெல்லியில் நடந்த சீக்கிய எதிர்ப்பு கலவரத்தின் சம்பவங்கள் குறித்து விசாரிக்க ஒரு குழுவுக்கு நியமித்தது. சஜ்ஜன் குமார் வன்முறை தூண்டி விடுவதில் சம்பந்தப்பட்டுள்ளதாக குற்றஞ்சாட்டப்பட்டிருந்தார். போதி-ரோசா குழு 1,000 க்கும் மேற்பட்ட பிரமாணப் பத்திரங்களை ஆய்வு செய்தது. 30 வழக்குகள் வழக்குத் தொடர பரிந்துரைக்கப்பட்டன. குமாரை கைது செய்ய மத்திய புலனாய்வுப் பிரிவு முயன்றது. ஆனால் அவர் முன்பிணை பெற்றார். குழுவின் இரு உறுப்பினர்களும் அக்டோபர் 1990 இல் தங்கள் பதைவியை துறந்தனர்.
ஓய்வு பெற்ற பின்னர் ப. சு. போதி இந்திய மக்கள் மனித உரிமைகள் தீர்ப்பாயத்தில் பணியாற்றினார். இது சிந்தபள்ளி அர்சன் வழக்கை விசாரித்தது. அங்கு ஆந்திராவின் விசாகப்பட்டினம் மாவட்டத்தில் பழங்குடியின குக்கிராமங்களை போலீசார் அழித்தனர். தீர்ப்பாயம் 1988 அக்டோபர் 18 அன்று ஒரு அறிக்கையை வெளியிட்டது. குற்றத்திற்கு காரணமான காவல்துறையினரையும், அவர்களின் வனங்கள் மற்றும் பழங்குடியினரின் கொள்கையையும், ஆந்திர அரசையும் இந்த அறிக்கையில் குற்றம் சாட்டின. 1989 இல் இவர் அகில இந்திய வழக்கறிஞர்கள் சங்கத்தின் தலைவராக தேர்ந்தெடுக்கப்பட்டார்.
போதி 1923 பிப்ரவரி 2 அன்று கேரளாவின் திருவனந்தபுரத்தில் பிறந்தார். திருவனந்தபுரம் பல்கலைக்கழக கல்லூரியில் அறிவியல் பட்டம் பெற்றார். பின்னர் திருவனந்தபுரம் அரசு சட்டக் கல்லூரியில் பயின்றார். அங்கு சட்டத்தில் இளையவர் பட்டம் பெற்றார். செப்டம்பர் 1945 இல் இவர் திருவாங்கூர் உயர்நீதிமன்றத்தில் வழக்கறிஞராக ஆனார்.
பத்மநாபன் சுப்ரமணியன் போதி இவர் இந்தியாவில் கேரளா மற்றும் குஜராத் உயர் நீதிமன்றங்களின் முன்னாள் தலைமை நீதிபதியாக இருந்தார். ஓய்வு பெற்ற பின்னர் இவர் சுற்றுச்சூழல் மற்றும் மனித உரிமைகள் தொடர்பான இந்திய மக்கள் தீர்ப்பாயத்திற்கு உதவினார்.
சம்பாகுளம் கல்லூர்காடு புனித மரியன்னை போரேன் தேவாலயம் ) இந்தியாவின் பழமையான கிறித்துவ தேவாலயங்களில் ஒன்றாகும். ஆழப்புழா மாவட்டத்தில் உள்ள கிட்டத்தட்ட அனைத்து கத்தோலிக்க சிரிய தேவாலயங்களின் தாய் தேவாலயமும் இதுவாகும். இது கி.பி 427இல் நிறுவப்பட்டது என்று நம்பப்படுகிறது. தேவாலயத்தைச் சுற்றியுள்ள பல பாறை கல்வெட்டுகள் பல முறை புனரமைக்கப்பட்ட தேவாலயத்தின் வரலாற்றைப் பற்றி சொல்கின்றன. சாம்பக்குளம் தேவாலயத்தில் உள்ள திறந்தவெளி கல்வெட்டுகள் கி.பி 1151 வரையிலான அதன் பழங்காலத்தின் தெளிவான ஆவணங்களைக் கொண்ட மிகப் பழமையான ஒன்றாகும். தேவாலயத்தின் வரலாற்றைப் பற்றி பல தொல்பொருள் கலைப்பொருட்கள் காணப்படுகின்றன. சம்பாகுளம் தேவாலயம் ஒரு காலத்தில் நிரணம் தேவாலயத்தின் கீழ் இருந்தது. சாம்பக்குளம் தேவாலயம் இயாக்கோபிய சிரியக் குழுவுடன் மிகவும் நட்பான உறவைக் கொண்டிருந்தது. பதினெட்டாம் நூற்றாண்டில் பல கிறிஸ்தவ மத ரீதியான முயற்சிகளில் முக்கிய பங்கு வகித்தது. இது இந்தியாவின் சிரோ-மலபார் கத்தோலிக்க திருச்சபையைச் சேர்ந்த ஒன்றாகும் .
சம்பாகுளம் என்பது இந்திய மாநிலமான கேரளாவின்ஆலப்புழா மாவட்டத்திலிலுள்ள ஒரு கிராமம் ஆகும். சம்பாகுளம் என்பது கேரளாவின் அரிசி கிண்ணமான குட்டநாட்டின் ஒரு பகுதியாகும். மேலும் இது பச்சை நெல் வயல்கள், தேங்காய் தோப்புகள் மற்றும் நீர் கோழிகள் ஆகியவற்றால் நிறைந்திருக்கிறது. சம்பாகுளம் ஒரு முக்கியமான சுற்றுலா தலமாகும். இது மூலம் படகு பந்தயத்திற்கு பிரபலமானது. பம்பா நதி இந்தக் கிராமம் வழியாக பாய்ந்து இரண்டாக பிரிக்கிறது. இது ஆலப்புழா, சங்கனாச்சேரி மற்றும் எடத்துவா ஆகியவற்றுக்கு சாலை வழியாக இணைக்கப்பட்டுள்ளது. நீர் மூலம், இது பல்வேறு இடங்களுடனும் இணைக்கப்பட்டுள்ளது.
சம்பாகுளம் ஒரு முக்கியமான சுற்றுலா தலமாகும். ஒவ்வொரு நாளும் பம்பை ஆற்றின் குறுக்கே நூற்றுக்கணக்கான படகு வீடுகள் நகர்வதைக் காணலாம். சம்பாகுளம் தேவாலயம் மற்றும் சம்பாகுளம் பாம்பு படகு சுற்றுலா பயணிகளை ஈர்க்கும் தளமாகும். இயற்கையின் அழகை மக்கள் தங்கி ரசிக்கக்கூடிய பல விடுதிகள் உள்ளன. சம்பாகுளம் அங்காடியில் சில கலை-கலைப் பொருட்கள் உள்ளன, அங்கு சுற்றுலாப் பயணிகள் தங்களுக்கு ஆர்வமுள்ள பொருட்களைக் காணலாம்.
சம்பாகுளம் மூலம் படகுப் பந்தயம் தென்னிந்தியாவின் கேரள மாநிலத்தில் மிகப் பழமையான மற்றும் மிகவும் பிரபலமான வல்லம் காளி என்ற ஒன்றாகும். அம்பலப்புழா சிறீ கிருஷ்ணன் கோயிலில் தெய்வம் நிறுவப்பட்ட நாளான மலையாள மாதமான மிதுனம் மூலம் நாளில் பந்தயம் நடைபெறுகிறது.
பின்னர் இந்த படகு கலிபோர்னியாவை தளமாகக் கொண்ட யுஎஸ்டி குளோபல் நிறுவனத்தால் வாங்கப்பட்டது. இது 2013 டிசம்பர் 21 அன்று ஆலப்புழாவில் நடத்தப்பட்ட ஒரு கண்காட்சி விழாவில் உரிமையாளர்கள் சம்பாகுளம் படகு அணியினால் யுஎஸ்டி குளோபலுக்கு வழங்கப்பட்டது. யு.எஸ்.டி குளோபல் திருவனந்தபுரம் வளாகம் சம்பாகுளம் சுந்தனுக்கான புதிய வீடாக இருக்கும்.
இந்தப் பகுதியின் புனித தோமையர் கலைக்கூடம் பல ஆண்டுகளாக மிகவும் பிரபலமானது - பல உயர்தர சிலைகள் - பெரும்பாலும் மரத்திலேயே இங்கு தயாரிக்கப்படுகின்றன. இவற்றில் நிறைய பிற நாடுகளுக்கும் ஏற்றுமதி செய்யப்படுகின்றன.
இந்த தேவாலயத்தில் ஆண்டு விருந்து ஒவ்வொரு ஆண்டும் அக்டோபர் மூன்றாம் ஞாயிற்றுக்கிழமை நடைபெறும். புனித யோசேப்பின் ஆண்டு விருந்து மார்ச் 19 அன்று கொண்டாடப்படுகிறது.
சாலை - ஆழப்புழாவிலிருந்து 15 கி.மீ தூரத்தில், சங்கனாச்சேரியிலிருந்து சாலை வழியாக 18 கி.மீ தொலைவில் சம்பாகுளம் அமைந்துள்ளது.
ஜூன் 29 காலை, இப்பகுதியில் விரிசல்களின் எண்ணிக்கை வியத்தகு அளவில் அதிகரித்தது, மேலாளர்கள் மேல் தளத்தை மூடி, காற்றுப் பதனாக்கக் கருவிகளை நிறுத்துமாறு அறிவுறுத்தப்பட்டனர். கட்டிட நிர்வாகம் கட்டிடத்தை மூடவோ அல்லது முறையான வெளியேற்ற உத்தரவுகளை வழங்கவோ தவறிவிட்டது, ஏனெனில் கட்டிடத்தில் வாடிக்கையாளர்களின் எண்ணிக்கை வழக்கத்திற்கு மாறாக அதிகமாக இருந்தது, மேலும் அது அன்றைய வருவாயை இழக்க விரும்பவில்லை. இருப்பினும், நிர்வாகிகள் முன்னெச்சரிக்கையாக வளாகத்தை விட்டு வெளியேறினர். கட்டிட பொறியியல் வல்லுநர்கள் இந்த கட்டமைப்பை ஆய்வு செய்ய அழைக்கப்பட்டபோது, கட்டிடம் இடிந்து விழும் அபாயம் இருப்பதாக ஒரு மேம்போக்கான சோதனையில் தெரியவந்தது.
சம்பூங்க் பல்பொருள் அங்காடி விபத்து என்பது ஜூன் 29, 1995 அன்று தென் கொரியாவின் சியோலின் சியோச்சோ-கு மாவட்டத்தில் ஏற்பட்ட ஒரு கட்டுமானத்தில் ஏற்பட்ட தோல்வியாகும். இந்த விபத்து தென் கொரிய வரலாற்றில் ஏற்பட்ட மிகப்பெரிய பேரழிவாகும், இதில் 502 பேர் கொல்லப்பட்டனர் மற்றும் 937 பேர் காயமடைந்தனர். இது நியூயார்க் நகரில் செப்டம்பர் 11 தாக்குதல்களில் நடந்த மிக மோசமான நவீன கட்டிட விபத்து மற்றும் 2013 இல் வங்க தேசத்தின் டாக்கா அருகே சவர் கட்டிடடத்தை வேண்டுமென்றே இடித்தது வரையில் உள்ள கட்டிட விபத்து என்ற இரு விபத்துகளுக்கும் முன்னர் இதுவே மிகப்பெரியதாக இருந்தது.
சுமார் பிற்பகல் 5:00 மணிக்கு ), ஐந்தாவது மாடியின் உட்கூரை சரியத் தொடங்கியது, அங்காடி ஊழியர்கள் ஐந்தாவது மாடிக்கு வாடிக்கையாளர் செல்வதைத் தடுத்தனர். விபத்துக்குள்ளான 57 நிமிடங்களுக்கு முன்னர், இந்த அங்காடி நூற்றுக்கணக்கான வாடிக்கையாளர்களால் நிரம்பியிருந்தது, ஆனால் லீ அந்த நேரத்தில் அங்காடியை மூடவில்லை அல்லது பழுதுபார்க்கவில்லை. மாலை 5:52 மணியளவில் கட்டிடம் வெடிக்கும் ஒலிகளை உருவாக்கத் தொடங்கியபோது, தொழிலாளர்கள் அலாரங்களை ஒலிக்கச் செய்து கட்டிடத்தை காலி செய்யத் தொடங்கினர், ஆனால் அது மிகவும் தாமதமானது.
1988 கோடைகால ஒலிம்பிக்கிற்கு வழிவகுத்த நிகழ்வுகளில், சியோல் பகுதியில் ஒரு பெரிய வளர்ச்சி ஏற்றம் காணப்பட்டது. அந்த நேரத்தில் சியோலில் திட்டங்களுக்கான ஒப்பந்தங்களில் கையெழுத்திட்ட சர்வதேச கட்டுமான ஒப்பந்தக்காரர்களுக்கு எதிரான தடைகள் காரணமாக, கிட்டத்தட்ட அனைத்து கட்டிடங்களும் தென் கொரிய நிறுவனங்களால் அமைக்கப்பட்டன. இந்த நிறுவனங்கள் பொதுவாக அதிக எண்ணிக்கையிலான திட்டங்களைப் பெற்றதால் கட்டமைப்புகளை விரைவாகக் கட்ட ஆரம்பித்தன.
ஏப்ரல் 1995 இல், தெற்குப் பிரிவின் ஐந்தாவது மாடியின் கூரையில் விரிசல் தோன்றத் தொடங்கியது. லீ மற்றும் அவரது நிர்வாக ஊழியர்கள், மேல் தளத்திலிருந்து அடித்தளத்திற்கு பொருட்கள் மற்றும் கடைகளை நகர்த்த்தினர்.
2010 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். மார்ச் 14 இந்தூர் துடுப்பாட்ட அரங்கத்தில் அசாம் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2019 ஆம் ஆண்டில் மார்ச் 11 இந்தூரில் உள்ள துடுப்பாட்ட அரங்கத்தில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் தில்லி துடுப்பாட்ட அணி சார்பாக விளையாடினார்.
இவர் 2010 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார். நவம்பர் 17, தில்லியில் உள்ள துடுப்பாட்ட அரங்கத்தில் குசராத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் தில்லி துடுப்பாட்ட அணி சார்பாக அறிமுகமானார். பின் 2017 ஆம் ஆண்டில் ஆலூர் துடுப்பாட்ட அரங்கத்தில் கருநாடகத் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக விளையாடினார்.
2010 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். பெப்ரவரி 10 சிர்சா துடுப்பாட்ட அரங்கத்தில் சம்மு காஸ்மீர் துடுப்பாட்ட அணிக்கு எதிரான போட்டியில் இவர் தில்லி துடுப்பாட்ட அணி சார்பாக பட்டியல் அ துடுப்பாட்டப் போட்டியில் இவர் அறிமுகமானார்.பின் 2019 ஆம் ஆண்டில் தெஹ்ரா தன் துடுப்பாட்ட அரங்கத்தில் உத்தரகாண்ட் துடுப்பாட்ட அணிக்கு எதிரான சிக்கிம் துடுப்பாட்ட அணி சார்பாக விளையாடினார்.
2012 ஆம் ஆண்டில் இவரின் தலைமையிலான 19 வயதிற்கு உட்பட்ட இந்தியத் துடுப்பாட்ட அணி துடுப்பாட்ட உலகக் கோப்பை வென்றது.டவுன்ஸ்வில்லில் ஆஸ்திரேலியாவுக்கு எதிரான இறுதிப் போட்டியில் அவர் ஆட்டமிழக்காமல் 111 ஓட்டங்கள் எடுத்தார், ஆஸ்திரேலியவின் முன்னாள் வீரரான இயன் சேப்பலின் பாராட்டைப் பெற்றார்.
ஈராக்கிய குர்திஸ்தான் அல்லது தெற்கு குர்திஸ்தான் என்பது குர்திஷ் மக்களைப் பெரும்பான்மையாக கொண்டதாக ஈராக்கில் இணைக்கப்பட்டுள்ள பகுதி மற்றும் அகண்ட குர்திஸ்தானின் நான்கு பகுதிகளில் ஒன்றாக குர்துகளால் கருதப்படும் பகுதியாகும். ஈராக்கிய குர்திஸ்தானின் புவியியல் மற்றும் கலாச்சார பிராந்தியத்தின் பெரும்பகுதி குர்திஸ்தானான் பிராந்தியத்தால் ) நிர்வகிக்கப்படுகிறது. இது ஈராக் அரசியலமைப்பால் அங்கீகரிக்கப்பட்ட ஒரு தன்னாட்சிப் பகுதி ஆகும்.
குர்திஸ்தான் பகுதி பெரும்பாலும் மலைப்பாங்கானது. பிராந்தியத்தின் மிக உயர்ந்த இடம் 3,611 மீ இது சீகா தார் என உள்ளூரில் அறியப்படும் சிகரம் ஆகும். ஈராக் குர்திஸ்தானில் உள்ள மலைகளில் சக்ரோசு மலைத்தொடர், சிஞ்சார் மலைகள், ஹம்ரின் மலைகள், நிசிர் மலைகள் மற்றும் காண்டில் மலைகள் ஆகியவை அடங்கும் . இப்பகுதியில் பல ஆறுகள் பாய்கின்றன. இது அதன் வளமான நிலப்பகுதிகள், நீர் வளம் மற்றும் அழகிய இயல்பால் வேறுபடுகிறது. கிரேட் ஸாப் மற்றும் லிட்டில் ஸாப் இப்பகுதியில் கிழக்கிலிருந்து மேற்கு நோக்கி பாய்கின்றன. டைகிரிசு ஆறு துருக்கிய குர்திஸ்தானிலிருந்து ஈராக்கிய குர்திஸ்தானுக்குள் நுழைகிறது.
ஈராக் குர்திஸ்தானின் மலை இயல்பு, அதன் பல்வேறு பகுதிகளின் வெப்பநிலை மாறுபாடு மற்றும் அதன் நீர் வளம் ஆகியவை வேளாண்மை மற்றும் சுற்றுலாவுக்குரிய நிலப்பகுதியாக உள்ளது. இப்பகுதியில் மிகப்பெரிய ஏரி டுகான் ஏரி ஆகும். தர்பாண்டிகான் ஏரி மற்றும் டுஹோக் ஏரி போன்ற பல சிறிய ஏரிகளும் உள்ளன. குர்திஸ்தான் பிராந்தியத்தின் மேற்கு மற்றும் தெற்கு பகுதிகள் கிழக்கு போல மலைப்பாங்கானவை அல்ல. மாறாக, இது ஸ்க்லெரோபில் புதர்நிலத் தாவரங்கள் நிறைந்த மலைகள் மற்றும் சமவெளிகள் கொண்ட பகுதியாகும்.
குர்த் என்ற சொல்லின் சரியான தோற்றம் குறித்து தெளிவாக இல்லை. - ஸ்தான் என்ற பின்னொட்டு பிராந்தியத்திற்கு பாரசீக மொழி சொல்லாகும். இதன் நேரடி மொழிபெயர்ப்பு "குர்துகளின் பிராந்தியம்" என்பதாகும்.
வீராஹண்டிகே இன்னோல் அவிஷ்கா பெர்னாண்டோ , பொதுவாக அவிஷ்கா பெர்னாண்டோ என அறியப்படும் இவர் ஒரு தொழில்முறை இலங்கைத் துடுப்பாட்ட வீரர் ஆவார், இவர் தற்போது இலங்கை தேசிய அணிக்காக சர்வதேச அளவில் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 போட்டிகளில் விளையாடி வருகிறார். ஆனால் தேர்வுத் துடுப்பாட்டப் போட்டியில் தற்போது விளையாடவில்லை. இவர் உள்ளூர் துடுப்பாட்டப் போட்டிகளில் கோல்ட்ஸ் துடுப்பாட்ட சங்கம் சார்பாக விளையாடும் இவர், இலங்கை துடுப்பாட்ட அணிக்காக 2016 ஆகஸ்டில் சர்வதேச அளவில் அறிமுகமானார். மொரட்டுவாவின் புனித செபாஸ்டியன் கல்லூரியில் கல்வி பயின்றார் .
இலங்கை இளைஞர் துடுப்பாட்டப் போட்டிகளில் இவர் 1379 ஓட்டங்களை இதன் மூலம் இளைஞர் ஒருநாள் வரலாற்றில் இலங்கைக்காக அதிக ஓட்டங்கள் எடுத்த சாதனையை அவிஷ்கா பெர்னாண்டோ பெற்றுள்ளார். இளைஞர் ஒருநாள் வரலாற்றில் இலங்கை அணிக்காக நான்கு நூறு ஓட்டங்களை அடித்துள்ளார். இதன்மூலம் அதிக நூரு ஓட்டங்கள் அடித்த சாதனையும் இவருக்கு உண்டு.
2017ஆம் ஆண்டில் நடைபெற்ற வளர்ந்துவரும் ஆசிய அணிகள் ஏசிசி கோப்பை துடுப்பாட்ட தொடரில் இலங்கை அணி இறுதிப் போட்டியில் பாக்கித்தான் துடுப்பாட்ட அணியை வீழ்த்தி வாகையாளர் ஆனது. இந்த துடுப்பாட்ட போட்டியில் இவர் இலங்கை அணி சார்பாக விளையாடியுள்ளார்.
கொங்கணிக்கு இறுதி மரண தண்டனை என்பது இந்தியாவின் போர்த்துகீசிய பிரதேசங்களிலிருந்து கொங்கணியை வேரறுக்க முயன்ற விசாரணை ஆகும். போர்த்துகீசிய அதிகாரிகளுக்கும் உள்ளூர் மக்களுக்கும் இடையிலான தகவல்தொடர்பு மொழியான கொங்கனியின் பயன்பாடு மற்ற இந்து நடைமுறைகளுக்கு இடையில் மதவெறி என்று அறிவிக்கப்பட்டது. போர்த்துகீசியம் ஒரே மொழியாக அறிவிக்கப்பட்டது; பிரான்சிஸ்கன் சபைகளால் ஆதரிக்கப்படும் ஒரு நடவடிக்கை இது. இது அதிகாரப்பூர்வ தகவல்தொடர்புக்கான ஒரே மொழியாகவும், அரசாங்க வேலைகளுக்கு முன்நிபந்தனையாகவும் மாற்றப்பட்டது.
கொங்கணி மொழி கிளர்ச்சிகள் என்பது சுதந்திரத்திற்குப் பிந்தைய காலத்தில் இந்திய மாநிலமான கோவாவில் நடந்த தொடர்ச்சியான போராட்டங்கள் ஆகும். இந்த போராட்டங்கள் கோவாவில் பல வெகுசன ஆர்ப்பாட்டங்கள், கலவரங்கள், மாணவர் மற்றும் அரசியல் இயக்கங்களை உள்ளடக்கியது. மேலும் இது மாநிலத்திலும் இந்திய குடியரசிலும் கொங்கணியின் அதிகாரப்பூர்வ அந்தஸ்தைப் பற்றியது.
1500 க்குப் பின்னர் போர்த்துகீசிய இயேசு சபை மற்றும் பிரான்சிஸ்கன் சபைகளால் இந்துக்களை துன்புறுத்துதல் மற்றும் மதமாற்றம் செய்தல்
கொங்கணியை இலக்கிய மொழியாக புத்துயிர் பெறுவதற்கான முதல் முயற்சி மும்பையின் மானுடவியல் சங்கத்தின் முன்னாள் துணைத் தலைவரான இராவ் சாகேப் முனைவர் வி.பி. சவான் தனது கொங்கண் மற்றும் கொங்கணி மொழி புத்தகங்கள் மூலம் தேவநாகரி எழுத்துமுறையில் கொங்கணியை கொண்டு வந்தார்.
சோடியம் பெர்கார்பனேட் என்பது என்ற மூலக்கூற்று வாய்ப்பாட்டுடன் கூடிய ஒரு வேதிப்பொருள் ஆகும். இது சோடியம் கார்பனேட்டு மற்றும் ஐதரசன் பெராக்சைடு ஆகிய பொருள்களின் கூட்டு விளைபொருள் ஆகும். இச்சேர்மத்தின் வாய்ப்பாடானது, மேலும் ஒழுங்கான முறையில் 2 3 என்றவாறு எழுதப்படலாம். இது நிறமற்ற, படிக, நீர் உறிஞ்சும் திறனுள்ள மற்றும் நீரில் கரையக்கூடிய திண்மப் பொருளாகும். இது சில நேரங்களில் எஸ்.பி.சி என சுருக்கமாக அழைக்கப்படுகிறது. இது ஐதரசன் பெராக்சைடின் எடையால் 32.5% கொண்டுள்ளது.
உற்பத்தி மற்றும் செறிவுகளின் சரியான கட்டுப்பாட்டைக் கொண்டுள்ள சோடியம் கார்பனேட் மற்றும் ஐதரசன் பெராக்சைடு ஆகியவற்றின் கரைசலை படிகமாக்குவதன் மூலம் சோடியம் பெர்கார்பனேட் தொழில்துறை ரீதியாக உற்பத்தி செய்யப்படுகிறது. இது ஒரு வசதியான ஆய்வக முறையாகும்.
அறை வெப்பநிலையில், திண்ம சோடியம் பெர்கார்பனேட்டு சிஎம்சிஏ புறவெளித் தொகுதியுடன் செஞ்சாய்சதுர படிக அமைப்பைக் கொண்டுள்ளது. படிகங்கள் சுமார் 30 செல்சியசிற்குக் கீழே குளிர்விக்கப்படுவதால் அமைப்பானது பிபிசிஏ புறவெளித் தொகுதிக்கு மாறுகிறது.
சோடியம் பெர்கார்பனேட்டானது நீரில் கரைந்து, ஐதரசன் பெராக்சைடு , சோடியம் அயனிகள் மற்றும் கார்பனேட் ஆகியவற்றின் கலவையைத் தருகிறது.
இந்த விளைபொருளானது சில சுற்றுச்சூழலுக்கு உகந்த நிறம் நீக்கிகள் மற்றும் பிற துப்புரவு தயாரிப்புகளிலும், நீரற்ற ஐதரசன் பெராக்சைடின் ஆய்வகத் தயாரிப்பிற்கான மூலமாகவும் பயன்படுத்தப்படுகிறது.
சோடியம் பெர்கார்பனேட் முதன்முதலில் 1899 ஆம் ஆண்டில் உருசிய வேதியியலாளர் செபாஸ்டியன் மொய்செவிச் தனதார் என்பவரால் தயாரிக்கப்பட்டது.
1-புரோப்பனால் முதல்நிலை மதுசாரத்தின் வினைகளைத் தருகிறது. இது அல்கைல் ஆலைடுகளைத் தருகிறது; உதாரணமாக, சிவப்பு பாசுபரசு மற்றும் அயோடின் முன்னிலையில் 1-புரோப்பைல் அயோடைடைத் தருகிறது. பாசுபரசு முக்குளோரைடு வினையூக்கி துத்தநாக குளோரைடு முன்னிலையில் 1-புரோப்பைல் குளோரைடைத் தருகிறது. இச்சேர்மம், கந்தக அமிலத்தின் முன்னிலையில் அசிட்டிக் காடியுடன் பிசர் எசுத்தராக்குதல் வினைக்குட்பட்டு புரோப்பைல் அசிட்டேட்டைத் தருகிறது. புரோப்பனால் பார்மிக் அமிலத்துடன் வினைப்பட்டு, புரோப்பைல் பார்மேட்டினைத் தருகிறது. 1-புரோப்பனால் சோடியம் டைக்குரோமேட்டுடன் வினைப்பட்டு புரோப்பியானால்டிகைடைத் தருகிறது. மேலும், இந்த வகை வினைகள் பிரிடினியம் குளோரோகுரோமேட்டைப் பயன்படுத்தும் முறை அல்லது இசுவெர்ன் ஆக்சிசனேற்ற முறை ஆகியவற்றைப் பயன்படுத்தினால் அதிக அளவு புரோப்பனால்டிகைடைத் தருமாதலால் இத்தகைய முறைகள் பரிந்துரைக்கப்படுகின்றன. குரோமிக் அமிலத்துடனான ஆக்சிசனேற்றமானது புரோப்பியோனிக் அமிலத்தைத் தருகிறது.
1-புரொப்பனால் 322 என்ற வாய்ப்பாட்டை உடைய முதல்நிலை மதுசாரம் ஆகும். இது ஒரு நிறமற்ற திரவம் ஆகும். இது புரோப்பேன்-1-ஆல், 1-புரொப்பைல் ஆல்ககால், -புரொப்பைல் ஆல்ககால், மற்றும் ""-புரொப்பனால் எனவும் அழைக்கப்படுகிறது. இது ஐசோபுரோப்பைல் ஆல்ககாலின் சமபகுதியம் ஆகும். இது நொதித்தல் செயல்முறைகளில் சிறிதளவு உருவாகிறது. இச்சேர்மம் மருந்தாக்கவியல் துறையில் கரைப்பானாகப் பயன்படுகிறது. இச்சேர்மம் ரெசின்கள் மற்றும் செல்லுலோசு எசுத்தர்களின் கரைப்பானாகப் பயன்படுகிறது.இது ஒரு புரோட்டிக் கரைப்பானகவும் மற்றும் வளர்சிதை மாற்றத்தில் பங்களிக்கும் காரணியாகவும் ஒரு பங்கைக் கொண்டுள்ளது. இதன் ஆவி காற்றை விட கனமானதாகும். மேலும், கண்கள், மூக்கு மற்றும் தொண்டையை லேசாக எரிச்சலூட்டும் தன்மையைக் கொண்டும் உள்ளது.
1-புரோப்பனால் சி.கஸ்டேவ் என்பவரால் 1853 ஆம் ஆண்டு கண்டறியப்பட்டது.பி.சான்செல் என்பவரால் பியூசல் எண்ணெயை பகுதிபடக் காய்ச்சி வடிப்பு மூலமாகப் பிரித்தெடுத்தார். உண்மையில், உருளைக்கிழங்குகள் அல்லது தானியங்கள் ஆகியவற்றை நொதித்தல் செயல்முறையில் தயாரிக்கும் போது கிடைக்கும் துணை விளைபொருளான அமினோ அமிலத்திலிருந்து கிடைக்கும் பியூசல் எண்ணெயின் மிக முக்கியமான பகுதிப்பொருள் 1-புரோப்பனால் ஆகும். இந்த செயல்முறை இப்பொழுதெல்லாம் 1-இபுரோப்பனால் தயாரிப்பதற்கான மூலமாகப் பயன்படுவதில்லை.
புரோப்பியோனால்டிகைடை வினையூக்கியின் முன்னிலையில் ஐதரசனேற்றம் செய்து புரோப்பனால் தயாரிக்கப்படுகிறது.எத்திலீன், கார்பனோராக்சைடு மற்றும் நீரியம் ஆகியவற்றைப் பயன்படுத்தி கோபால்ட் ஆக்டாகார்பனைல் அல்லது ரோடியம் அணைவுச் சேர்மத்தைப் பயன்படுத்தி ஆக்சோ செயல்முறையின் மூலமாக புரோப்பியானால்டிகைடு தயாரிக்கப்படுகிறது.
வழக்கமான ஆய்வகத் தயாரிப்பு முறையானது, -புரொப்பைல் அயோடைடை ஈரமான வெள்ளி ஆக்சைடுடன் வினைப்படுத்தி 1-புரோப்பனாலைத் தயாரிப்பது ஆகும்.
குர்ஜர் ஆட்சியாளர் அனக்பால் டோமர் / தன்வார் தனது தலைநகரை ஆரவல்லி மலைகளின் தெற்கே, இன்றைய டெல்லிக்கு தெற்கே 10 ஆம் நூற்றாண்டின் இறுதியில் மாற்றினார். இன்றைய ஹரியானாவின் எல்லைக்குள், டெல்லியின் எல்லையில், அவர்கள் சுர்ஜாகுண்ட் கிராமத்திற்கு அருகே சூரஜ்குண்ட் நீர்த்தேக்கத்தையும், அரங்க்பூர் கிராமத்திற்கு அருகில் மற்றொரு அணையாக அனங்க்பூர் அணையைக் கட்டினர். அரங்க்பூர் அணையை மற்றும் சுர்ஜாகுண்ட் ஆகியவற்றைக் கட்டிய அனங்பால் (டெல்லியின் முதல் நகரம் என்று அழைக்கப்படும் லால் கோட்டைக் கட்டியவர் என்றும் அழைக்கப்படுபவர்) அதே வம்சத்தைச் சேர்ந்தவர் ஆவார். ஆனால் இவர்களிருவரும் வெவ்வேறு காலகட்டங்களைச் சேர்ந்தவர்கள் என்று கூறப்படுகிறது.
ஆரவல்லி மலைகளில் தோன்றிய ஒரு உள்ளூர் நீரோடையின் மழைநீரை சேமிக்க இடைவெளியில் ஒரு அணை கட்டுவதன் மூலம் தடுக்கப்பட்டது. இது அடிப்படையில் நீர் சேகரிப்பு கட்டமைப்பாகும். இது மழைக்காலங்களில் மழைநீரை நீர்ப்பாசனத்தின் பயனுள்ள பயன்பாடுகளுக்காக சேமிக்கும்.
அரேனி -1 குகையில் அகழ்வாராய்ச்சிகள் 2007 இல் தொடங்கி 2010 செப்டம்பர் வரை தொடர்ந்தது. ஆர்மீனிய, அமெரிக்க மற்றும் ஐரிஷ் தொல்லியல் ஆய்வாளர்ககள் பெரிய, நன்கு பாதுகாக்கப்பட்ட 2-அடி ஆழமான பெருந்தொட்டி மற்றும் 3.5 அடி அளவு நீண்ட களிமண்ணால் செய்யப்பட்ட அகன்ற பாத்திரம் இதை மால்விடினைக் கொண்டு மூடப்பட்டிருந்தது. இந்த கண்டுபிடிப்புகள் மட்டுமல்லாமல் திராட்சை விதைகள், அழுத்திய திராட்சைகளின் எச்சங்கள், கொடிமுந்திரி, அக்ரூட் பருப்புகள் மற்றும் வறண்ட கொடிகள் ஆகியவை கண்டுபிடிக்கப்பட்டன. பண்டைய இன்தேறல் பாண்டங்களுக்கு அடுத்தபடியாக ஏராளமான குடி கோப்பைகளும் அகழப்பட்டன. இவை இறுதி சடங்குகள் போன்ற சடங்கு நடைமுறைகளுக்காக பயன்படுத்தப்பட்டதாகக் கூறப்படுகிறது. குகையானது பின்னர் கைவிடப்பட்டுள்ளது. குளையில் புதைக்கப்பட்டிருந்த கரிமப் பொருட்கள் அங்கு பூசப்பட்டிருந்த செம்மறி சாணத்தினால் பாதுகாக்கப்பட்டது. செம்மறி சாணமானது இந்த எச்சங்களையும் புதைப் பொருட்களையும் பூஞ்சைகளிடமிருந்து காத்துள்ளது.
அரேனி -1 வைன் ஆலை என்பது 6100 ஆண்டுகள் பழமையான வைன் ஆலை ஆகும், இது 2007 ஆம் ஆண்டில் ஆர்மீனியாவின் வயோட்ஸ் டிஜோர் மாகாணத்தில் உள்ள அரேனி கிராமத்தில் உள்ள அரேனி அரேனி -1 குகை வளாகத்தில் ஆர்மீனிய மற்றும் ஐரிஷ் தொல்பொருள் ஆராய்ச்சியாளர்களால் கண்டுபிடிக்கப்பட்டது. இந்த அகழ்வாய்வானது ஆர்மீனிய தேசிய அறிவியல் அகாடமியின் தொல்பொருள் மற்றும் இனவியல் நிறுவனத்தின் போரிஸ் காஸ்பரியன் மற்றும் பல்கலைக்கழக கல்லூரி கார்க் ஐச் சேர்ந்த ரான் பின்ஹாசி ஆகியோரால் மேற்கொள்ளப்பட்டன. இந்த ஆய்வுக்கு கோஃபெல்லர் அறக்கட்டளை மற்றும் பல்கலைக்கழக கல்லூரி கார்க் ஆகியோரால் நிதியுதவி வழங்கப்பட்டன. 2008 ஆம் ஆண்டில் கலிபோர்னியா பல்கலைக்கழகம், லாஸ் ஏஞ்சல்ஸ் கிரெனோரி அரேஷியனுடன் அரேனி திட்டத்தின் இணை இயக்குநராக இணைந்தது. அப்போதிருந்து அகழ்வாராய்ச்சிகளுக்கு யு.சி.எல்.ஏ மற்றும் தேசிய புவியியல் கழகம் நிதியுதவி அளித்துள்ளன. ஒயின் ஆலை அகழாய்வு 2010 இல் நிறைவடைந்தது.
குகையில் ஒயின் தயாரிக்கும் விதத்தில் திராட்சை ரசத்தை நொதிக்கவைக்க வரிசையாக பல மண் குடுவைகள் புதைக்கப்பட்டிருந்தன. அந்த குடுவைகளில் திராட்சையில் உள்ள டார்டாரிக் அமிலம் படிந்திருப்பதை ஆய்வாளர்கள் கண்டறிந்தனர். மேலும் 1963 ஆம் ஆண்டில் யூடியா மற்றும் சமாரியாவில் கண்டுபிடிக்கப்பட்ட ஒயின் ஆலைகளை விட இது குறைந்தது ஆயிரம் ஆண்டுகள் பழமையானது என்று நம்பப்படுகிறது.
ரேஷம் 1995 ஆம் ஆண்டில் ஜீவா திரைப்படத்துடன் தனது வாழ்க்கையைத் தொடங்கினார். ஆனால் அந்த படத்திற்கு முன்பு அவர் தொலைக்காட்சி நாடகங்களில் சில சிறிய வேடங்களில் நடித்திருந்தார். 1990 களில் வணிக ரீதியாக வெற்றிகரமான பல படங்களில் நடித்தார். இதில் சோர் மச்சாய் ஷோர் மற்றும் குங்காட் ஆகிய இவ்விரண்டு திரைப்படங்களும் 1996 இல் வெளிவந்தவை. மேலும், சங்கம் - திரைப்படத்திற்காக அவர் சிறந்த நடிகைக்கான தேசிய விருதைப் பெற்றார்., துப்பட்டா ஜல் ரஹா ஹை , மற்றும் இன்டெஹா . போன்ற திரைப்படங்களையும் சேர்த்து 2000 களின் முற்பகுதியில் லாலிவுட்டின் வீழ்ச்சி வரை அவர் தொடர்ந்து பாகிஸ்தான் படங்களில் முன்னணி மற்றும் துணை வேடங்களில் நடித்துள்ளார்.